কোথাও বিরোধী দলগুলি জোট বেঁধে শাসকদলকে আটকাচ্ছে, কোথাও তৃণমূলের মধ্যেকার গোষ্ঠীদ্বন্দ্বের খেসারত দিতে হচ্ছে দলকেই। সোমবার মালদায় মৃত্যু হয়েছে দুই তৃণমূল কর্মীর। পুরুলিয়ার জয়পুরে নিহত হয়েছেন এক বিজেপি কর্মীও। মঙ্গলবার সকালেই ঝাড়গ্রামে উদ্ধার হয়েছে ক্ষতবিক্ষত এক তৃণমূল কর্মীর দেহ। তৃণমূলের তরফে এই সব খুনের ঘটনায় বিজেপি ও সিপিএমকে কাঠগড়ায় দাঁড় করানো হলেও বিরোধীরা বলছেন, এ সবই শাসকদলের গোষ্ঠীদ্বন্দ্বের ফল।